চাকরি গেল ভারতের ব্যাটিং ফিল্ডিং কোচের, ইংল্যান্ড ম্যাচের আগে বদল

ওয়েবডেস্ক: নিউজিল্যান্ডের কাছে ঘরের মাঠে সমস্যায় পড়তে হয়েছে টিম ইন্ডিয়াকে (Team India)। তারপরে অস্ট্রেলিয়ায় গিয়ে বর্ডার গাভাসকর সিরিজে (Border Gavaskar Test Series) ১-৩ ম্যাচ হারতে হয় ভারত। তার জেরে এবার ভারতের ব্যাটিং কোচ সহ এক ঝাঁক বদল টিম ইন্ডিয়ায়। রাহুল দ্রাবিড়ের হাত থেকে হেড কোচের ব্যাটন নিয়েছিলেন গৌতম গম্ভীর। কলকাতা নাইট রাইডার্সকে আইপিএলে খেতাব দিয়ে ভারতীয় দলের দায়িত্ব নেন তিনি। গম্ভীর কলকাতা নাইটরাইডার্সের সাপোর্ট স্টাফদের কয়েকজনকে সঙ্গে ভারতীয় ক্রিকেট টিমে নিয়ে এসেছিলেন। তাঁদের অন্যতম অ্যাসিস্ট্যান্ট কোচ অভিষেক নায়ার (Avishek Nayar)। ফিল্ডিং কোচ টি দিলীপ, স্ট্রেংথ ও কন্ডিশনিং কোচ সোহম দেশাইকেও সরিয়ে দেওয়া হয়েছে। এঁরা প্রত্যেকেই চ্যাম্পয়িনস ট্রফি জয়ী দলে ছিলেন। তারপরেও বিসিসিআই সরিয়ে দিল তাঁদের। বিসিসিআইয়ের এই সিদ্ধান্ত নিয়েই জল্পনা শুরু হয়েছে।

অ্যা্সিস্ট্যান্ট কোচ রায়ান টেন দোয়েসচ্যাতে ফিল্ডিং কোচের দায়িত্ব নেবেন। ২০ জুন থেকে ইংল্যান্ডের সঙ্গে পাঁচ টেস্টের হোম ম্যাচের সিরিজ শুরু হবে। তার আগে দায়িত্ব বদলানো হয়েছে কয়েকজন স্টাফের। তবে দিলীপ ও নায়ারকে কোনও নতুন দায়িত্ব দেওয়া হয়নি। বৃহস্পতিবার বিসিসিআই সূত্রে এই খবর জানা গিয়েছে।

প্রচণ্ড গরম পড়েছে দেশজুড়ে। দিল্লিতেও তাপমাত্রা ৪০ ছুঁইছুঁই। ক্রিকেট বিশ্লেষকরা মনে করছেন, অস্বস্তি বাড়ছে প্রধান কোচ গৌতম গম্ভীরেরও। তাঁর ঘনিষ্ঠ অভিষেক নায়ারকে সরিয়ে দেওয়া হল। তাঁর সঙ্গে অন্য জাতীয় ক্রিকেট দলের অন্য স্টাফেদেরও দায়িত্ব বদলানো হয়েছে।